b'\n_START_ARTICLE_\nPyh\xc3\xa4j\xc3\xa4rvi (H\xc3\xa4meenkyr\xc3\xb6)\n_START_SECTION_\nMaantieto\n_START_PARAGRAPH_\nSoikean muotoisen j\xc3\xa4rven halkaisija on noin 450 metri\xc3\xa4 ja sen pinta-ala on 13 hehtaaria. Se sijaitsee mets\xc3\xa4maaston keskell\xc3\xa4 olevassa painaumassa, jossa on vain kapeat kaistaleet rantaa soistunutta mets\xc3\xa4\xc3\xa4. L\xc3\xa4hin peltoalue on pohjoisessa, jossa se tulee rantaan asti. J\xc3\xa4rveen tulee vain Telkon laskuoja ja siit\xc3\xa4 l\xc3\xa4htee S\xc3\xa4rkij\xc3\xa4rveen laskuoja, joka laskee Paastonniitunlahteen. J\xc3\xa4rvelle on rakennettu nelj\xc3\xa4 vapaa-ajan asuntoa. Valuma-alueella on kuitenkin kaksi maatilaa, joille tulee tie Telkon kyl\xc3\xa4st\xc3\xa4 H\xc3\xa4meenkankaantielt\xc3\xa4 eli yhdystielt\xc3\xa4 13087.\n_START_SECTION_\nHistoriaa\n_START_PARAGRAPH_\nJ\xc3\xa4rvi n\xc3\xa4kyy H\xc3\xa4meenkyr\xc3\xb6n pit\xc3\xa4j\xc3\xa4nkartassa asumattomana j\xc3\xa4rven\xc3\xa4. Sen rannoilta oli raivattu niittyj\xc3\xa4. J\xc3\xa4rven nimi oli kartassa Pyh\xc3\xa4j\xc3\xa4rvi.'